Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 12/05)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”CEBREROS”

PDO-ES-02348-AM01

Tiedonannon päivämäärä: 23.10.2020

HYVÄKSYTYN MUUTOKSEN KUVAUS JA PERUSTELUT

1. Yleisten analyyttisten ominaisuuksien muutos

MUUTOS/MUUTOKSET:

Vähimmäishappopitoisuuden alentaminen ilmaistuna grammoina viinihappoa litraa kohden kypsytettyjen viinien kohdalla.

Muutos koskee tuote-eritelmän 2 kohdan a alakohtaa ja yhtenäisen asiakirjan 4 kohtaa.

Tämä on viinin ominaisuuksia koskeva vähäinen muutos, joka ei muuta tuotetta olennaisella tavalla, vaan tuote säilyttää luonnon ja inhimillisten tekijöiden välisestä vuorovaikutuksesta aiheutuvat ominaisuutensa, jota käsitellään yhteyden kuvauksessa. Ehdotettu muutos ei kuulu mihinkään asetuksen (EU) 2019/33 14 artiklassa tarkoitettuun luokkaan. Se on näin ollen vakiomuutos.

PERUSTELUT:

Viime vuosien aikana sateet ovat vähentyneet alueella ja lämpötilat nousseet, minkä johdosta kaikkien rypälelajikkeiden happopitoisuus on yleisesti ottaen alentunut. Tämän johdosta viinien kokonaishappopitoisuus on pieni, ja kun viinejä pidetään pitkään tynnyrissä, se pienenee entisestään viinihapon suolojen saostumisen johdosta.

2. Pakkaukseen liittyvien määräysten muutos

MUUTOS/MUUTOKSET:

Muiden pakkausten kuin lasipullojen käyttö on sallittua sillä edellytyksellä, että ne säilyttävät viinien fyysiset, kemialliset ja aistinvaraiset ominaisuudet.

Muutos koskee tuote-eritelmän 8 kohdan b alakohdan 2 alakohtaa, eikä se vaikuta yhtenäiseen asiakirjaan.

Ehdotettu muutos ei kuulu mihinkään asetuksen (EU) 2019/33 14 artiklassa tarkoitettuun luokkaan. Se on näin ollen vakiomuutos.

PERUSTELU:

Ehdotetun muutoksen myötä on sallittua käyttää muita säiliöitä, jotka eivät vaaranna tuotteen ominaisuuksia ja joille on niiden kestävyyden vuoksi kysyntää tietyillä kansallisilla ja kansainvälisillä markkinoilla. Näin nämä laadukkaat viinit saavat enemmän tunnettuutta, ja sekä kotimaahan että ulkomaille suuntautuva tuotanto kasvaa, ja viinien myynninedistäminen helpottuu.

3. Merkintöihin liittyvien määräysten muutos (pienemmät maantieteelliset yksiköt)

MUUTOS/MUUTOKSET:

Rajattuun alueeseen on lisätty kuntien nimiä (Sierra de Gredos, Calle del Alberche, Calle del Tiétar ja Valle de Iruelas) pienempinä maantieteellisinä yksiköinä ja niiden tarkka rajaus sekä maininta ”Vino de Pueblo”.

Tuote-eritelmän 8 kohdan b alakohdan 3 alakohtaa ja yhtenäisen asiakirjan 9 kohtaa on muutettu.

Vaikka ehdotetuilla muutoksilla lisätään eritelmään muita maantieteellisiä alueita, niillä ei muuteta suojattua nimeä ”Cebreros”, jonka on edelleen erotuttava kaikista muista merkinnöistä. Pienempiä maantiellisiä yksiköitä koskeva maininta on täydentävä, ja sen tarkoituksena on antaa kuluttajalle lisätietoa tuotteen alkuperästä.

Lisäksi nämä valinnaiset merkinnät eivät millään tavalla muodosta kaupan rajoitusta.

Ehdotettu muutos ei kuulu mihinkään asetuksen (EU) 2019/33 14 artiklassa tarkoitettuun luokkaan. Kyseessä on näin ollen vakiomuutos.

PERUSTELUT:

Merkintöihin tehtävillä lisäyksillä halutaan täydentää ja täsmentää viinien alkuperää koskevia tietoja ja parantaa näin tuotteen houkuttelevuutta.

Kuluttajat ovat entistä kiinnostuneempia saamaan tarkempaa tietoa nauttimiensa viinien alkuperästä. Tuottajat haluavat asettaa tällaiset tiedot saataville korostaakseen sellaisten kylien ja maantieteellisten yksiköiden merkitystä, joilla on pitkät perinteet laadukkaiden rypäleiden tuottamisesta. Kuluttajat saavat merkinnöistä tarkkoja tietoja, ja sen vuoksi täydentävien nimien käyttöä on tarpeen säännellä.

YHTENÄINEN ASIAKIRJA

1. Tuotteen nimi

Cebreros

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Valkoviinit

Valkoviinien sävyt vaihtelevat oljenkeltaisesta kullankeltaiseen. Ne ovat kirkkaita ja heleitä, niiden tuoksu on hedelmäinen ja maku on maukas, tasapainoinen ja täyteläinen. Jos viinejä on kypsytetty tynnyreissä, niiden sävy voi olla reunoilla kullankeltainen, niiden hedelmäinen aromi on kypsempi ja suutuntuma on täyteläisempi.

* Yli vuoden ikäisissä viineissä haihtuvien happojen pitoisuus on enintään 16,67 meq/l 10 tilavuusprosenttiin asti; pitoisuus kasvaa 1 meq/l kutakin 10 prosentin ylittävää tilavuusprosenttia kohti. Nämä viinit voivat ylittää komission delegoidun asetuksen (EU) 2019/934 liitteessä I C olevassa 1 kohdassa säädetyt raja-arvot, jos ne täyttävät kyseisessä liitteessä olevassa 3 kohdassa vahvistetut edellytykset.

* Yli kuuden kuukauden ikäisissä viineissä happopitoisuus on vähintään 3,5 g/litra viinihappona ilmaistuna (46,67 meq/l).

* Niiden analyyttisten ominaisuuksien, joita ei mainita tässä asiakirjassa, on oltava voimassa olevan sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/litra) 160

Roseeviinit

Roseeviinit ovat kirkkaita ja heleitä, ja niiden väri vaihtelee hennon vaaleanpunaisesta mansikan- tai vadelmanpunaiseen. Niissä on tavallisesti vivahteita punaisista ja/tai tummista hedelmistä, ja niiden suutuntuma on keskitäyteläinen. Jos viinejä on kypsytetty tynnyreissä, niiden sävy voi taittua oranssiin, hedelmäiset vivahteet viipyilevät hennompina ja niissä voi olla myös puumaisia vivahteita.

* Yli vuoden ikäisissä viineissä haihtuvien happojen pitoisuus on enintään 16,67 meq/l 10 tilavuusprosenttiin asti; pitoisuus kasvaa 1 meq/l kutakin 10 prosentin ylittävää tilavuusprosenttia kohti. Nämä viinit voivat ylittää komission delegoidun asetuksen (EU) 2019/934 liitteessä I C olevassa 1 kohdassa säädetyt raja-arvot, jos ne täyttävät kyseisessä liitteessä olevassa 3 kohdassa vahvistetut edellytykset.

* Yli 12 kuukauden ikäisissä viineissä happopitoisuus on vähintään 4 g/litra viinihappona ilmaistuna (53,33 meq/l).

* Niiden analyyttisten ominaisuuksien, joita ei mainita tässä asiakirjassa, on oltava voimassa olevan sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/litra) 160

Punaviinit

Punaviinit ovat kirkkaita, sävyltään kirsikanpunaisia, ja niissä on häivähdys violettia. Punaviineissä on yleensä vivahteita punaisista ja/tai tummista hedelmistä sekä tasapainoinen hapokkuus ja rakenne, joka antaa viineille hienostuneisuutta ja tyylikkyyttä. Jos viinejä on kypsytetty tynnyreissä, ne säilyttävät hedelmäisen ja metsäisen makunsa, niistä tulee pehmeämpiä ja ne saavat pitkäkestoisemman maun sekä tiilenpunaisen sävyn.

* Yli vuoden ikäisissä viineissä haihtuvien happojen pitoisuus on enintään 16,67 meq/l 10 tilavuusprosenttiin asti; pitoisuus kasvaa 1 meq/l kutakin 10 prosentin ylittävää tilavuusprosenttia kohti. Nämä viinit voivat ylittää komission delegoidun asetuksen (EU) 2019/934 liitteessä I C olevassa 1 kohdassa säädetyt raja-arvot, jos ne täyttävät kyseisessä liitteessä olevassa 3 kohdassa vahvistetut edellytykset.

* Yli 12 kuukauden ikäisissä viineissä happopitoisuus on vähintään 4 g/litra viinihappona ilmaistuna (53,33 meq/l).

* Niiden analyyttisten ominaisuuksien, joita ei mainita tässä asiakirjassa, on oltava voimassa olevan sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 13 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

a. Olennaiset viininvalmistusmenetelmät

Viljelymenetelmä

— Istuttaminen, aukkojen täyttäminen, varttaminen kasvupaikalla ja välivarrennus voidaan suorittaa ainoastaan hyväksytyille lajikkeille.

— Vain seuraavia pääasiallisia lajikkeita voidaan istuttaa uusina: Garnacha Tinta ja Albillo Real.

Viiniköynnöstä voidaan leikata seuraavilla menetelmillä:

Perinteisellä goblet-menetelmällä ja sen varianteilla.

Espalier-menetelmällä: ohjattu ja tuettu leikkaus.

Erityinen viininvalmistusmenetelmä

Rypäleiden potentiaalinen alkoholipitoisuus on vähintään 12 tilavuusprosenttia (punaiset lajikkeet) ja 11 tilavuusprosenttia (valkoiset lajikkeet).

On käytettävä vain sellaisia tankkeja ja säiliöitä, joissa viini ei altistu kontaminaatiolle ja jotka ovat voimassa olevan lainsäädännön mukaisia.

Uuttamisen enimmäistuotos on 70 l/100 kg rypäleitä.

Kypsytysolosuhteet

Jos viinistä käytetään termiä ”FERMENTADO IN BARRICA” (”TYNNYRISSÄ KÄYTETTY”), sekä käyttäminen että sakan kanssa kypsyttäminen on tehtävä tammitynnyreissä.

Jatkokypsyttämisen on tapahduttava tammitynnyreissä.

Kypsytysajan laskeminen alkaa satovuonna 1. marraskuuta.

Asianomainen viininvalmistusmenetelmien rajoitus

— Valkoviinit on valmistettava yksinomaan Albillo Real -lajikkeesta.

— Rosee- ja punaviineissä on oltava vähintään 95 prosenttia Red Garnacha -lajiketta.

Sekä suuritehoisten linkojen että jatkuvatoimisten puristimien käyttö rypälemehun uuttamisessa on kielletty.

b. Enimmäistuotokset

6 000 kg rypäleitä hehtaaria kohden

42 hehtolitraa hehtaaria kohden

6. Rajattu maantieteellinen alue

Rajattu alue käsittää kaikki jäljempänä luetellut kunnat Avilan maakunnassa:

La Adrada, El Barraco, Burgohondo, Casavieja, Casillas, Cebreros, Cuevas del Valle, Fresnedilla, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo, Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila ja Villarejo del Valle.

7. Pääasiallinen rypälelajike / pääasialliset rypälelajikkeet

ALBILLO REAL

GARNACHA TINTA

8. Yhteyden/yhteyksien kuvaus

Luontoon ja ihmiseen liittyvät tekijät

Luontoon liittyvät tekijät

Suojattavat alueet sijaitsevat Kastilian rajavuoristossa, Tagusjoen sivujokien Alberche ja Tiétar valuma-alueiden välissä. Sierra de Gredos -vuoriston itäinen osa erottaa nämä kaksi jokialuetta toisistaan. Alueen maa-aines on pääosin graniittista alkuperää.

Alberchen jokialueen maaperä on kovaa mutta ei kivikkoista. Alueella on siellä täällä huomattavan korkeita ja jyrkkärinteisiä kukkuloita. Viinitarha sijaitsee pääosin etelänpuoleisten laaksojen vasemman puolen rinteillä. Viinitarha sijaitsee 800–1 000 metrin korkeudella, tosin jotkut lohkot voivat sijaita yli 1 000 metrin korkeudella. Tiétarjoen alue sijaitsee matalammalla, vaikka sen lähde sijaitseekin korkealla.

Maaperä on savinen, hiekkainen ja hieman hapan ja sisältää vain vähän orgaanista ainesta. Kallioperä on graniittia. Alueella on myös saviliuskealue, jonka maaperä on hietasavea, mutta se on kooltaan paljon pienempi. FAO:n luokituksen mukaan alueen maaperä on enimmäkseen Cambisol-luokan ruskomaata. Suurin osa viinitarhojen maaperästä kuuluu Cambisol-alatyyppeihin Dystric ja Humic.

Alueella vallitsee Välimeren ilmasto, jossa on mannerilmaston piirteitä. Talvet ovat kohtalaisen lyhyitä eivätkä kovin kylmiä. Kesät ovat pitkiä, kuumia ja kuivia. Vuoden keskilämpötila viinitarhojen alueella (Sierra de Gredosin alueella on vuoristoilmasto) on 12 ja 15 °C:n välillä. Vuosittainen sademäärä vaihtelee 400 ja 800 mm välillä. Vuodessa on 215 hallatonta päivää. Yleisesti ottaen voidaan sanoa, että ilmasto on lämpimämpi ja sateisempi kuin Dourojoen alueella sijaitsevien SAN-nimityksellä suojattujen tuotteiden tuotantoalueilla.

Inhimilliset tekijät

Vuosisatojen ajan viininviljelyyn parhaiten soveltuvat alueet on valittu eteläkaakon suunnalta. Eräät lohkot sijaitsevat huomattavan korkealla, yli 1 000 metrissä.

Viini valmistetaan pääasiassa Garnacha Tinta ja Albillo Real -lajikkeista. Historian saatossa näiden lajikkeiden on katsottu sopivan hyvin juuri tälle alueelle. Kyseisiä lajikkeita viljellään myös muilla alueilla, mutta tämän alueen maaperä ja ilmasto antavat suojattaville viineille erityispiirteitä.

Rajatulla alueella sijaitsevat viinitarhat ovat hyvin vanhoja. Viiniköynnöksistä 94 prosenttia on yli 50 vuotta vanhoja ja 37 prosenttia yli 80 vuotta vanhoja. Tästä syystä tuotantomäärä on pieni mutta korkealaatuinen.

Istutusväli on kyseisellä alueella väljä, yleensä suurempi kuin 2,5 x 2,5 metriä. Istutustiheys on 1 600 viiniköynnöstä hehtaaria kohti, mikä on sovitettu vähäiseen ja epäsäännölliseen sademäärään sekä maaperän vähäiseen orgaanisen aineksen määrään.

Tuotteiden ominaispiirteet

Rajatulla alueella viinit voidaan erotella seuraaviin: valkoiset, roseet, punaiset, nuoret ja kypsytetyt viinit. Niissä kaikissa on seuraavat maaperän synnyttämät ominaispiirteet:

— Korkea alkoholipitoisuus.

— Korkea ja tasapainoinen viinihappopitoisuus.

— Hyvä varastointipotentiaali. Erityisesti punaviinit säilyvät erittäin hyvin.

— Viinit ovat tasapainoisia, pehmeitä, hienovaraisia ja hyvin eloisia.

Syy-yhteys

Rajatulla alueella tuotettavien viinien erityispiirteet ovat pohjimmiltaan seurausta maantieteellisestä ympäristöstä. Kuten edellä mainitaan, kyseistä aluetta rajaa kaksi vuorijonoa ja kaksi jokea, jotka molemmat kuuluvat Tagusjoen valuma-alueeseen. Viinitarha sijaitsee pääosin etelänpuoleisten laaksojen vasemman puolen rinteillä. Kyseisellä alueella maaperän ja ilmaston ominaisuudet sekä geologiset ominaisuudet ovat erityiset ja poikkeuksellisen hyvin viininviljelyyn soveltuvat. Tämän lisäksi sopivimpien lajikkeiden ja kasvatusmenetelmien valintaan liittyvä tietämys mahdollistaa erityisen ja ainutlaatuisen tuotteen valmistuksen. Tärkeimmät tätä syy-yhteyttä tukevat tekijät ovat seuraavat:

— Hiekkainen maaperä ja graniittikallioperä tekevät viineistä hienostuneita ja antavat niille hienovaraisen suutuntuman.

— Suojattavan alueen mikroilmasto on, toisin kuin ympäröivillä alueilla, vaihtelevampi kuin muualla Kastilia ja Leónin alueella ja viileämpi kuin eteläisillä ja itäisillä alueilla. Sillä on omat erityispiirteensä. Sateettomuus kesällä ja alkusyksyllä varmistaa kuitenkin terveen ja korkealaatuisen rypälesadon.

— Viinitarhat sijaitsevat korkealla, jotkin niistä yli 1 000 metrin korkeudella merenpinnasta. Sen vuoksi rypäleissä on erittäin hyvä hapokkuus, joka tuo viiniin raikkautta ja eloisuutta.

— Myös rypälelajikekartta on osoituksena viinin omaleimaisuudesta. Viininviljelijät ovat jo vuosisatojen ajan valinneet alueelle parhaiten soveltuvat lajikkeet viljeltäviksi. Nämä lajikkeet ovat viinien perustana toimivat Garnacha Tinta ja Albillo Real -lajikkeet, jotka antavat viineille niiden erityispiirteet. Garnacha Tinta -lajikkeesta tuotettavassa viinissä on korkea alkoholipitoisuus, mutta sen suutuntuma on kuitenkin korkealla sijaitsevista viljelmistä ja vallitsevasta ilmastosta johtuen pirteä. Albillo Real on tälle alueelle erityinen lajike, joka eroaa Albillo Mayor -lajikkeesta, joka taas on tyypillinen Kastilia ja Leónin muilla alueilla. Albillo Real -lajikkeesta tuotettavat viinit ovat monivivahteisia, maukkaita ja eloisia ja sopivat hyvin tynnyrissä kypsytettäviksi.

— Alueella perinteisesti käytetty istutustiheys sekä alhainen sademäärä ja maaperän vähäinen orgaaninen aines tuottavat hyvin pienen rypälesadon. Tämä myötävaikuttaa osaltaan rypäleiden korkeaan laatuun sekä tuotannon että polyfenolien suhteen. Rypäleiden analyyttiset ominaisuudet ovat tasapainoiset ja rypäleet kypsyvät erittäin hyvin.

— Viinitarha on hyvin vanha (viiniköynnöksistä 94 prosenttia on yli 50 vuotta vanhoja ja 37 prosenttia yli 80 vuotta vanhoja). Tämän yhdessä aiemmin mainittujen ominaisuuksien ansiosta viinit säilyvät erityisen hyvin.

Edellä mainitut olosuhteet tuottavat erittäin hyvin kypsyviä rypäleitä, mikä tarkoittaa sitä, että niistä voidaan tuottaa viinejä, joiden alkoholipitoisuus on korkea (valko- ja roseeviineissä vähintään 12 tilavuusprosenttia, punaisissa vähintään 13 tilavuusprosenttia). Viinit ovat silti huomattavan hapokkaita (kokonaishappopitoisuus on vähintään 4,5 g/l viinihappona ilmaistuna). Nämä kaksi ominaisuutta, korkea alkoholipitoisuus ja korkeahappoisuus, antavat Cebreros-viineille niille ominaisen tasapainon.

Suojattavan alueen viinit eroavat ympäröivän alueen viineistä ja erityisesti Duero-laakson viineistä niille tyypillisen alkoholin ja happamuuden välisen tasapainon ansiosta, ja ne ovat melko hyvärunkoisia olematta kuitenkaan liian ryhdikkäitä, mikä tekee viineistä hyvin elegantteja.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viininvalmistusprosessiin kuuluvat viinin pullotus ja jalostus. Siksi tässä tuote-eritelmässä kuvatut aistinvaraiset, fyysiset ja kemialliset ominaisuudet voidaan taata vain, jos kaikki viinin käsittelyyn liittyvät toimet toteutetaan tuotantoalueella. SAN-nimityksen kattamien Toro-viinien pullotus on yksi kriittisistä tekijöistä, joiden avulla saavutetaan eritelmässä määritetyt ominaisuudet. Tästä syystä sekä laadun varmistamiseksi ja alkuperän ja valvonnan takaamiseksi pullotus on tehtävä tuotantoalueen viininvalmistamojen pullotuslaitoksissa.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

1. Merkinnöissä on oltava maantieteellinen nimi ”Cebreros” ja nimitykset ”Denominación de Origen Protegida” (Suojattu alkuperänimitys) tai perinteiset merkinnät ”Vino de Calidad” (Laatuviini), ja ne on merkittävä näkyvästi pullotettujen viinien etikettiin.

2. Vuosikerran ilmoittaminen on myös pakollista, vaikka viini ei ole käynyt läpi kypsymisprosesseja.

3. Lisäksi SAN-nimityksen kattamien Cebreros-viinien merkinnässä voidaan käyttää valinnaisia ilmauksia seuraavissa kohdissa: — Merkintää ”TYNNYRISSÄ KÄYTETTY” tai ”TAMMI” (”ROBLE”) voidaan käyttää sillä edellytyksellä, että viini täyttää voimassa olevassa lainsäädännössä vahvistetut ehdot. — Kunkin yhtenäisen asiakirjan 1 kohdan 6 alakohdassa luetellun kunnan nimiä sekä ilmaisuja ”VINO DE PUEBLO” voidaan käyttää sellaisissa suojatuissa viineissä, joissa käytetyistä rypäleistä vähintään 85 prosenttia on peräisin kyseisen alueen kunnalla sijaitsevilta lohkoilta. — Seuraavien pienempien maantieteellisten yksiköiden nimeä voidaan käyttää sillä edellytyksellä, että ne täyttävät seuraavat vaatimukset: joko: ”SIERRA DE GREDOS” suojatuissa viineissä, joissa käytetyistä rypäleistä vähintään 85 prosenttia on peräisin jostakin seuraavista kunnista sijaitsevilta lohkoilta: La Adrada, El Barraco, Burgohondo, Casavieja, Casillas, Cebreros, Cuevas del Valle, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo (Navandrinal), Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila ja/tai Villarejo del Valle. tai ”VALLE DEL ALBERCHE” suojatuissa viineissä, joissa käytetyistä rypäleistä vähintään 85 prosenttia on peräisin jostakin seuraavista kunnista sijaitsevilta lohkoilta: El Barraco (paitsi alueet 18 ja 19), Burgohondo, Cebreros, Herradón de Pinares, Hoyo de Pinares, Navalmoral, Navaluenga (paitsi alueet 8 ja 9), Navarredondilla, Navarrevisca, Navatalgordo, San Bartolomé de Pinares, San Juan de la Nava (paitsi alue 6), San Juan del Molinillo (Navandrinal), Santa Cruz de Pinares, Serranillos, El Tiemblo (paitsi alueet 43, 46, 47, 48, 49, 52, 53, 54, 55, 56, 58, 59, 60, 61, 62, 63, 64 ja 65) ja/tai Villanueva de Ávila. tai ”VALLE DEL TIÉTAR” sellaisten suojattujen viinien kohdalla, joissa käytetyistä rypäleistä vähintään 85 prosenttia on peräisin jostakin seuraavista kunnista sijaitsevilta lohkoilta: La Adrada, Casavieja, Casillas, Fresnedilla, Gavilanes, Higuera de las Dueñas Lanzahíta, Mijares, Navahondilla, Pedro Bernardo, Piedralaves, Santa María del Tiétar and Sotillo de la Adrada, Cuevas del Valle, Mombeltrán, San Esteban del Valle, Santa Cruz del Valle ja/tai Villarejo del Valle. tai ”VALLE DE IRUELAS” suojatuissa viineissä, joissa käytetyistä rypäleistä vähintään 85 prosenttia on peräisin jostakin seuraavista kunnista sijaitsevilta lohkoilta: ☐ El Barraco: Alueet 19 ja 18. ☐ El Tiemblo: Alueet 43, 46, 47, 48, 49, 52, 53, 54, 55, 56, 58, 59, 60, 61, 62, 63, 64 ja 65. ☐ Navaluenga: Alueet 8 ja 9. ☐ San Juan de la Nava: Alue 6.

Linkki tuote-eritelmään

www.itacyl.es/documents/20143/342640/Ppta+PCC+DOP+CEBREROS+Rev+1.docx/d76c9227-1015-a025-398a-e6bfaebf5d81

(1) EUVL L 9, 11.1.2019, s. 2.